b'\n_START_ARTICLE_\nGolgijev aparat\n_START_SECTION_\nGra\xc4\x91a\n_START_PARAGRAPH_\nGolgijev aparat se sastoji od 3 - 8 membranskih vre\xc4\x87ica pritisnutih jedna na drugu, diktiosoma. Diktiosom je gra\xc4\x91en od \xc5\xa1upljina ili tzv. Golgijevih cisterni ome\xc4\x91ene membranom, promjer cisterni iznosi 1 \xce\xbcm, 3 do 8 cisterni ja naslagano jedna iznad druge, na rubovima se nalazi pro\xc5\xa1irenje od kuda izlaze Golgijevi mjehuri\xc4\x87i. U \xc5\xbeivotinjskim stanicama Golgijev aparat je jednom stranom okrenut prema endoplazmatskoj mre\xc5\xbeici, a drugom prema stani\xc4\x8dnoj membrani.\n_START_SECTION_\nUloga\n_START_PARAGRAPH_\nGolgijevo tijelo kontrolira promet proteina i lipida. Sudjeluje u sintezi ugljikohidrata i njegova nakupljanja. Modificira proteine; proteini koje se sintetiziraju u zrnatom ER-u putuju u glatki ER i zatim odlaze u Golgijevo tijelo gdje se za njih mogu kovalentnom vezom vezati polisaharidi, zatim sa takvi izlu\xc4\x8duju iz Golgijeva tijela kao mjehuri\xc4\x87i na mjestu pro\xc5\xa1irenja cisterni. Golgijevo tijelo tako\xc4\x91er sudjeluje u stvaranju hormona i pigmenata._NEWLINE__NEWLINE_Kod biljnih stanica Golgijevo tijelo sudjeluje u oblikovanju stani\xc4\x8dne membrane i stani\xc4\x8dne stijenke (tijekom diobe).'